1875. 
V. évfolyam. 
4. szám. 
g jj) fii fi? SI B 
Kiadja 
A MAGYARHONI FÖLDTANI TÁRSULAT. 
A választmány megbízásából szerkesztik 
SAJÓHELYI FRIGYES és ROTH LAJOS 
titkárok. 
Titkári iroda a hová a lapot és titkárságot illető mindennemű kér¬ 
dés intézendő : Budapest, VIII. kér. Zerge-utca, főreáltanodai épület, földszint. 
Hivatalos órák naponként 11—12-ig és 4—6-ig. 
TARTALOM: 
A trachyt-képlet Szászka környékén, dr. Szabó Józseftől. — Iro¬ 
dalom. — Vegyesek. — Társulati ügyek. — Titkári közlemények. — A 
magyarhoni földtani társulat könyvtárának címjegyzéke. (Vége.). — 
A trachyt-képlet Szászka környékén. 
— Dr. Szabó Józseftől. — 
(Fölolvastatott a m. földt. társulat f. é. febr. 24-iki szakgyiilésén.) 
Alig van Magyarországnak vidéke, melyen az eruptív 
kőzetek oly sokféle felfogásra szolgáltattak volna alkalmat, 
mint azok, melyek Krassómegye bányászati helyein vannak 
kiképződve. Cotta azok taglalásába bocsátkozni sem akarván, 
„Banatit“ gyünévvel nevezte el, de hozzátevé, hogy ez álta 
nem valami sajátságos és tudományosan megállapított kőzetet 
akar érteni; Hauer az 1873-ban megjelent geológiai térképen 
Syenitet fest oda ; Schröckenstein régibb Grániton és Syeniten 
kívül, mint fiatalabb eruptív kőzetet Euritporphyrt hoz fel; 
Tietze említést tesz már zöldkő-trachytról az oraviczai völgy¬ 
ben ; valamint Stur éjszakra Ruszkabányától Syenit-féle tra- 
chytról, mely a Dacitra emlékeztet, de gyéren tartalmaz quar- 
zot, részint kréta-képletekben, részint agyag-csillámpalában. 
7 
